**Προς το Προεδρείο της Βουλής των Ελλήνων**

**ΑΝΑΦΟΡΑ**

**Προς τους κ. κ. Υπουργούς**

**Αγροτικής Ανάπτυξης και Τροφίμων**

**Εργασίας και Κοινωνικών Υποθέσεων**

**Θέμα: «Εργάτες Γης από Τρίτες Χώρες»**

Καταθέτουμε αναφορά την επιστολή του Αγροτικών Συλλόγων Ιεράπετρας Λασιθίου, Σελίνου Χανίων, Σητείας Λασιθίου, Τυμπακίου Ηρακλείου, αναφορικά με το πρόβλημα που έχει προκύψει στον αγροτικό τομέα με τους υφιστάμενους και νεοεισερχόμενους εργάτες γης, ζήτημα το οποίο έχει τεράστιο οικονομικό αντίκτυπο στον πρωτογενή τομέα, το τελευταίο χρονικό διάστημα.

Σύμφωνα με την τελευταία τροποποίηση, στον Ν 4915/2022 (άρθρα 94,95,96) δικαίωμα εργασίας στην αγροτική παραγωγική διαδικασία έχουν μόνο οι περιπτώσεις εισδοχής πολιτών τρίτων χωρών, ως εποχικοί για 90 ημέρες ή για 9 μήνες με ασφαλιστικές εισφορές Ο.Γ.Α. και με αναγκαστική αποχώρησή τους στη λήξη της προθεσμίας παραμονής τους. Επίσης, παρέχεται το δικαίωμα εργασίας σε εργάτες γης με την διαδικασία της μετάκλησης για 1 έτος και με ασφαλιστικές εισφορές Ι.Κ.Α.

Τα αρμόδια υπουργεία δεν αξιολόγησαν τον παράγοντα του υψηλού βαθμού εξειδίκευσης που απαιτούν οι αγροτικές εργασίες. Επιπρόσθετα, η διαδικασία έγκρισης εισόδου και άδειας εργασίας των υποψηφίων εργατών γης είναι εξαιρετικά χρονοβόρα.

Για τα παραπάνω προβλήματα οι αγροτικοί σύλλογοι προτείνουν τρόπους για την εξομάλυνση της διαδικασίας λήψης βιομετρικών στοιχείων των νομίμως νεοεισερχόμενων εργατών γης, για την ανανέωση των αναγκαίων νομιμοποιητικών εγγράφων εισόδου και εργασίας στους εργάτες γης, πολίτες τρίτων χωρών και για τον τρόπο ασφάλισής τους.

**Επισυνάπτεται η σχετική Επιστολή.**

Παρακαλούμε για την εξέταση των αιτημάτων και την ενημέρωσή μας σχετικά με τις ενέργειες στις οποίες θα προβείτε.

**Αθήνα, 13/05/2022**

**Οι καταθέτοντες Βουλευτές**

**Βαρδάκης Σωκράτης**

**Ηγουμενίδης Νικόλαος**

**Θραψανιώτης Εμμανουήλ**

**Μαμουλάκης Χαράλαμπος (Χάρης)**

 **Πολάκης Παύλος**